hotchpotch/miracl-hf-unified huggingface dataset:
भारतीय म्यूचुअल फंड
भारतीय म्यूचुअल फंड भारत का म्यूच्युअल फंड उद्योग है। इसकी शुरूआत भारत में 1964 में भारत सरकार द्वारा यूनिट ट्रस्ट ऑफ इंडिया की स्थापना से हुई। यूनिट ट्रस्ट ऑफ इंडिया अभी भी भारत का एक अग्रिणी म्यूच्युअल फंड है। इसका नियंत्रण एक खास कानून, यूनिट ट्रस्ट ऑफ इंडिया एक्ट, 1963 के द्वारा होता है।
इस उद्योग को 1987 में सरकारी बैंको और बीमा कम्पनियो के लिये खोला गया। अब तक 6 सरकारी बैंको ने अपने म्यूच्युअल फंड शुरू किये है, तथा दो इंश्योरैंस कम्‍पनियां एलआईसी (LIC) और जीआईसी (GIC) ने भी अपने फंड शुरू किये है। भारतीय प्रतिभूति और विनिमय बोर्ड (SEBI) ने Mutual Fund (Regulation) 1993, के तहत भारत में पहली बार म्यूच्युअल फंड उद्योग के लिये एक comprehensive regulatory framework बनाया। तब से अब तक काफी सारे निजी और सरकारी म्यूच्युअल फंडो की स्थापना हो चुकी है।
"(मुख्य लेख:म्यूचुअल फंड)"
सभी विकसित देशो की तरह भारत मे भी म्यूच्युअल फंड में निवेश तेजी से बढ़ रहा है। इसके कई कारण है। म्यूच्युअल फंड निवेशकों को शेयर बाज़ार में निवेश का एक सस्ता और आसान तरीका प्रदान करते है, म्यूच्युअल फंड के माध्यम से आम निवेशकों को विविधीकरण (diversification) और वित्तीय नियंत्रण (money management) का फायदा आसानी से मिल जाता है। इस तरह की सुविधा पहले केवल उन ही लोगों को मिल पाती थी जिनके पास या तो बहुत सम्पत्ति होती थी या उन्हें पूंजी बाज़ार की तकनीकी जानकारी होती थी।
भारतीय म्यूच्युअल फंड उद्योग तीन दौरो से गुज़र चुका है।
पहला दौर था 1964 से 1987 का जब यूनिट ट्रस्ट औफ इंडिया ही बाज़ार में अकेला खिलाडी था। दूसरा, 1988 के अंत तक इसके पास रु 6,700 करोड की सम्पत्ति थी।
तीसरे दौऱ की शुरुआत 1993 में निजी और विदेशी बैंकोँ के आने से हुई। भारतीय प्रतिभूति और विनिमय बोर्ड (Securities and Exchange Board of India - SEBI) ने 1993 में भारत में पहली बार Mutual Fund and Asset Management Companies के लिये ढाचा परिभाषित किया। कई निजी म्यूच्युअल फंड की स्थापना 1993 और 1994 में हुई। तब से बाज़ार में निजी म्यूच्युअल फंडोँ मे काफी बढ़त हुई है। कोठारी पायोनियर म्यूच्युअल फंड निजी क्षेत्र का पहला फंड था। इसके बाद से भारत में म्यूच्युअल फंड उद्योग ने काफी तरक्की की। सन 2000 के अंत तक 32 फंड रु 1,13,005 करोड़ का प्रबन्धन कर रहे थे।  अभी (2020 में) भारत में 45 म्यूच्युअल फंड संस्थान है।
नेशनल स्टॉक एक्सचेंज
नेशनल स्टॉक एक्सचेंज भारत का सबसे बड़ा और तकनीकी रूप से अग्रणी स्टॉक एक्सचेंज है। यह मुंबई में स्थित है। इसकी स्थापना 1992 में हुई थी। कारोबार के लिहाज से यह विश्व का तीसरा सबसे बड़ा स्टॉक एक्सचेंज है। इसके वीसैट (V-SAT) टर्मिनल भारत के 320 शहरों तक फैले हुए हैं। एनएसई देश में एक आधुनिक और पूरी तरह से स्वचालित स्क्रीन-बेस्ड इलेक्ट्रॉनिक ट्रेडिंग सिस्टम प्रदान करने वाला पहला एक्सचेंज था। एनएसई की इंडेक्स- निफ्टी 50 (नेशनल इंडेक्स फिफ्टी) का उपयोग भारतीय पूंजी बाजारों के बैरोमीटर के रूप में भारत और दुनिया भर के निवेशकों द्वारा बड़े पैमाने पर किया जाता है।
मंजुल प्रकाशन
मन्जुल प्रकाशन एक जाना माना प्रकाशक है, जो हैरी पौटर की पुस्तको को भारत में प्रकाशित करता है। यह प्रकाशन भवन भोपाल में है। यह हैरी पौटर उपन्यासों को हिन्दी में प्रकाशित करता है। मन्जुल प्रकाशन द्वारा पहली हैरी पौटर पुस्तक, हैरी पौटर और पारस पत्थर ने भारत में एक रिकार्ड कायम किया। हैरी पौटर और पारस पत्थर की पहले हफ़ते ही १६ हज़ार प्रतियां बिकीं. मार्च २००३ के लदंन बुक फ़ेयर के दौरान जे. के। रोलिंग ने अपने साहित्यिक एजेंट करिस्टोफर लिटिल से पुस्तक के अनुवादों को एरेंज करने को कहा और इस कारण करीब २० प्राशकों को बुलाया गया। मन्जुल प्रकाशन की बेहतरीन अनुवाद के कारण उन्हे यह सौदा मिल गया। पहले यह अटकलें लगाई जा रहीं थी कि अमिताभ बच्चन हैरी पौटर और पारस पत्थर का विमोचन करेंगे, पर यह सिर्फ एक अफवाह थी।मंजुल प्रकाशन ने हैरी पौटर एंड सोरसर्र स्टोन (पारस पत्थर) को गुजराती, बंगाली, माराठी एवं मलायालम में भी अनुवादित किया है।
ग़ृह ऋण
घर या ज़मीन खरीद्ने के लिये लिये गये ऋण को गृह ऋण कह्ते हैं। भारत में इस तरह का ऋण किसी भी वित्तीय संस्थान से लिय जा सक्ता है। ऋण शुक आने कि अवधि 1 साल से ले के 30 साल तक की हो सक्ती है।
उद्यम संसाधन आयोजना
उद्यम संसाधन आयोजना या एंटरप्राइज़ रीसोर्स प्लैनिंग (अंग्रेज़ी:Enterprise Resource Planning) एक ऐसा कम्प्यूटर सौफ्टवेयर होता है जो कि किसी भी उद्योग या संस्थान में होने वाले करीब करीब हर काम को करने में मदद करता है। संस्था चाहे सरकारी हो या निजी, चाहें कोई स्कूल हो या बैंक हो या कार बनाने की फैक्ट्री या टेलिफोन कम्पनी या रेल सेवा या पुलिस सेवा या कोई भी दूसरी संस्था, ऐसे बहुत सारे काम होते है जो अगर कम्प्यूटर की मदद से किये जायें तो बहुत जल्दी हो जाते हैं। काम ना सिर्फ जल्दी होते है बल्कि गलतियां भी नहीं होती हैं।
इस क्षेत्र की विश्व की सबसे बड़ी कम्पनी SAP है। कई दूसरी भारतीय और अंतरराष्ट्रीय कम्पनियां हैं -
नारंगी (रंग)
नारंगी एक पारिभाषित तथा दैनिक जीवन में प्रयुक्त रंग है, जो नारंगी (फल) के छिलके के वर्ण जैसा दिखता है। यह प्रत्यक्ष स्पॅक्ट्रम के पीला एवं लाल रंग के बीच में, लगभग 585 - 620 nm के तरंग दैर्घ्य में मिलता है। में यह 30º के पास होता है।
यह रंग इसी नाम के फल के रंग पर दिया गया है।
यह रंग वस्तुओं को अलग हट कर दिखने हेतु प्रयोग किया जाता है। सुरक्षा ऑरेंज के निकटवर्ती परंतु गहन।
इसे पर्सिम्मन भी कहते हैं। यह रंग इसी नाम के फल के पकने पर आता है।
रंगों की सूची
नारंगी (फल)
नारंगी ("Citrus tangerina") नीबू की जात का एक फल होता है। नारंगी का छिलका मुलायम और पतला और पीले लाल रंग का होता है। छिलका बहुत आसानी से अलग हो जाता है। भीतर पतली झिल्ली से फाँकें होती हैं।
आर्थिक सुधार
आर्थिक सुधार एक वृहद अर्थ वाला शब्द है। प्रायः इसका उपयोग अल्पतर सरकारी नियंत्रण, अल्पतर सरकारी निषेध, निजी कम्पनियों की अधिक भागीदारी, करों की अल्पतर दर आदि के सन्दर्भ में किया जाता है।
उदारीकरण के पक्ष में मुख्य तर्क यह दिया जाता है कि इससे दक्षता आती है और हरेक को कुछ अधिक प्राप्त होता है।
भारत मे आर्थिक सुधारों की शुरूआत सन 1990 से हुई। 1990 के पहले भारत मे आर्थिक विकास बहुत ही धीमी गति से हो रहा था। भारतीय अर्थव्यवस्था में विकास काफी धीमा था।
विदेशी पूँजी निवेश
जब कोइ विदेशी कम्पनी भारत की किसी कम्पनी मे पूंजी निवेश करती है तो उसे विदेशी पूंजी निवेश कहा जाता है। वेदेशी पूंजी निवेश दो पप्र्कर का होता है -
पिछ्ले वर्शो मे भारत मे विदेशी पूंजी निवेश मे काफी बढोत्तरी हुई है।
कम्प्यूटर और हिन्दी
भारत में कंप्यूटरों का प्रयोग अभी एक सीमित वर्ग ही कर पाता है। विशेष रूप से हिंदी में कंप्यूटर का प्रयोग काफ़ी सीमित है। इसका सही लाभ तब होगा जब इसका प्रयोग देश के कोने-कोने तक पहुँच जायेगा। इस संदर्भ में कई लोग और कई कम्पनियाँ काम कर रही हैं। हिन्दी में विकिपीडिया इस तरफ उठा हुआ एक अभूतपूर्व कदम है। इससे वह सारी जानकारी आम लोगो तक पहुँच सकेगी जो अन्य किसी साधन से दुर्लभ है। कंप्यूटरों का प्रयोग आम लोग तब शुरू करेंगे जब इसमें लिखी हुई जानकारी उनकी अपनी भाषा में हो। जितने ज़्यादा लोग इंटरनेट पर ज़्यादा से ज़्यादा जानकारी हिन्दी और अन्य प्रचलित भाषाओं में लिखेंगे उतनी ही जल्दी यह लक्ष्य प्राप्त किया जा सकेगा।
मानक - भारत सरकार के Indic layout के आधार पर
कंप्यूटर पर हिन्दी में टाइप करना बहुत ही आसान है।
इसके लिये आपको माइक्रोसॉफ्ट की वैबसाइट से इंडिक आईएमई डाउनलोड करना एक विकल्प है। अधिक जानकारी के लिये इस कड़ी पर जायें - इंडिक आईएमई द्वारा हिन्दी टाइपिंग की विधि
ऐसा करने के बाद आप अपने कंप्यूटर पर बिना कोई नया फॉन्ट इंस्टॉल किये हिन्दी में आसानी से टाइप करना शुरू कर सकते है
Windows XP Professional में ऑपरेटिंग सिस्टम में ही बहुभाषी सपोर्ट अंतर्निमित है। Windows XP की सहायता से आप कई भाषाओं में डेटा देख सकते हैं, उसे प्रविष्ट और संपादित कर सकते हैं, लेकिन बहुभाषी उपयोगकर्ता इंटरफ़ेस पैक (MUI) और Windows XP Professional के अंग्रेज़ी संस्करण के ऐड-ऑन इन्स्टॉल करके आप केवल मीनू और संवाद बॉक्स में प्रयुक्‍त भाषा को ही बदल सकते हैं।
Windows XP की सहायता से आप कई भाषाओं में ई-मेल और वेबपेज भेजने के अलावा, दस्तावेज़ का प्रदर्शन, प्रविष्टि, संपादन और मुद्रण भी कर सकते हैं। आप Windows XP के अंतर्गत क्षेत्रीय विकल्पों में फ़ॉन्ट, कुंजीपटल लेआउट, सॉर्ट ऑर्डर, दिनांक फ़ॉर्मेट और प्रविष्टि के तरीकों को निर्दिष्ट कर सकते हैं। Windows XP लोक संस्करण नाम से प्रचलित अंग्रेज़ी सहित अलग-अलग 24 भाषाओं में उपलब्ध है।
Windows द्वारा बहुभाषी कंप्यूटिंग के लिए अपनाई गई प्रौद्योगिकी युनिकोड है। यदि सपोर्ट की गई किसी भाषा में आपका अनुप्रयोग यूनिकोड अनुप्रयोग है तो वह अंग्रेज़ी और Windows XP के लोक संस्करण – दोनों पर ही चलेगा.आप उपयोगकर्ता इंटरफ़ेस की भाषाओं में परस्पर तभी स्विच कर सकते हैं, जब आपने बहुभाषी उपयोगकर्ता इंटरफ़ेस पैक (MUI) इन्स्टॉल कर लिया हो।
अपने कंप्यूटर पर इंडिक आईएमई इंस्टॉल करने के बाद आप लगभग वे सब काम हिन्दी में कर सकते है जो अंग्रेज़ी में कर सकते है। मसलन आप
हिन्दी मे ईमेल लिखना आज कल बहुत ही असान हो गया है। एक बार आपके कम्प्यूटर में आईट्रांस चालू हो जाता है फिर आप किसी भी साधारण ईमेल सॉफ्टवेयर से हिन्दी में ईमेल लिख सकते हैं। जैसे माइक्रोसॉफ्ट आउटलुक, जीमेल, याहू इत्यादि।
हिन्दी में इंटरनेट पर आसानी से वेबपेज बनाने के लिये आजकल कई मुफ्त टूल उपलब्ध हैं।
हिंदी के विकास की जरूरत बनी कंप्यूटर साक्षरता
भेड़ाघाट
भेड़ाघाट (Bhedaghat) भारत के मध्य प्रदेश राज्य के जबलपुर ज़िले में स्थित एक नगर है। यह ज़िले के मुख्यालय, जबलपुर, से लगभग 20 किमी दूर नर्मदा नदी के किनारे बसा हुआ है। यह एक पर्यटक स्थल है और यहाँ के धुआँधार जलप्रपात, नर्मदा नदी के साथ स्थित संगमरमर की चट्टानें और चौसठ योगिनी मंदिर प्रमुख आकर्षण हैं।
भेड़ाघाट एक रमणीय पर्यटन स्थल है। भारतीय पुरातत्व विभाग द्वारा संरक्षित चौसठ योगिनी मंदिर इसके समीप स्थित है। धुआंधार जलप्रपात, भेड़ाघाट के निकट एक आकर्षक पर्यटन स्थल है। नर्मदा नदी के दोनों तटों पर संगमरमर की सौ फुट तक ऊँची चट्टानें भेड़ाघाट की खासियत हैं। यह पर्यटन स्थल भी जबलपुर से महज 23 किलोमीटर की दूरी पर स्थित है। जबलपुर से भेड़ाघाट के लिए बस(मेट्रो), टेम्पो और टैक्सी भी उपलब्ध रहती है। यहाँ कई प्रसिद्ध् हिन्दी फिल्मो का छित्रान्कन हुआ है।
गूगल टॉक
गूगल टॉक अथवा जीटॉक गूगल का गूगल चॅट हेतु एक डॅस्कटॉप चॅट क्लाइंट (इंस्टैंट मैसेंजर) है।
गूगल टॉक लैब्स ऍडीशन गूगल टॉक का एक संस्करण है जो कि इसके लिये विकसित की जा रही नई फीचरों को लिये है। यह एक तरह से बीटा टैस्टिंग संस्करण है। इसमें गूगल टॉक गॅजिट की फीचर शामिल हैं। इसमें ग्रुप चॅट की सुविधा भी शामिल है।
गूगल टॉक में फिलहाल ग्रुप चॅट अथवा कॉन्फ्रॅन्स सुविधा नहीं है। लेकिन इस कमी को एक बॉट के द्वारा दूर किया जा सकता है। PartyChat नामक बॉट के जरिये गूगल टॉक में ग्रुप चॅट की जा सकती है। यह बॉट गूगल टॉक में ग्रुप चॅट को सिमुलेट करता है।
अंग्रेजी से हिन्दी के लिए गूगल टॉक के कॉण्टैक्ट में en2hi@bot.talk.google.com को जोड़ें तथा हिन्दी से अंग्रेजी के लिए hi2en@bot.talk.google.com को जोड़ें। इसी तरह अन्य भाषायों के लिए भी उपयुक्त कोड इस्तेमाल करके जोड़ सकते हैं। अब अनुवाद के लिए बॉट से चैट करें, जो कुछ आप लिखेंगे, बॉट उसे अनुवाद करके आपको देगा। ping.fm आदि सेवाओं का प्रयोग करके आप गूगल टॉक में बॉट जोड़ सकते हैं जो कि विभिन्न सोशल नेटवर्किंग साइटों पर आपके स्टेटस को अपडेट कर सकता है।
चूंकि गूगल टॉक जैबर प्रोटोकॉल पर आधारित है अत: इसकी बजाय अन्य जैबर आधारित क्लाइंटों का प्रयोग भी गूगल चैट से जुड़ने के लिये किया जा सकता है। इस प्रकार का एक लोकप्रिय मुक्त स्रोत क्लाइंट पिडगिन है जो कि लिनक्स प्रचालन तन्त्र के लिये भी उपलब्ध है।
मॅकिन्तोश के लिये आइचैट नाम का क्लाइंट है जिसके द्वारा गूगल चैट से जुड़ा जा सकता है।
बाइट
बाइट संगणन व दूरसंचार में सूचना की इकाई होता है। यह ८ बिट से मिलकर बना होता है।  बाइट कंप्यूटर की स्मृति में एक अक्षर द्वारा ली जाने वाली जगह को कह्ते है। ये कंप्यूटर स्मृति की दूसरी सबसे छोटी इकाई होती है। १ बाइट में ८ बिट के बराबर जगह होती है। १ बिट या १ अक्षर (० अथवा १) से मिलकर बना होता है। ये द्विधारी संख्या पद्द्ति में अक्षर को लिखने के लिये होता है। १ बिट में आंकडे ० या १ के जोडे में होते हैं।  ये जोडे निम्नलिखित में से कोई एक होते हैं।
०१,  ००,  ११, बाइट शब्द के नाम देने वाले वार्नर बुर्खोज है
१ बाइट = 8बिट
१०२४ बाइट = १ किलोबाइट
१०२४ किलोबाइट = १ मेगाबाइट
१०२४ मेगाबाइट= १ गीगाबाइट
१०२४ गीगाबाइट = १ टेराबाइट
१०२४ टेराबाइट = १ पेटाबाइट
१०२४ पेटाबाइट = १एक्साबाइट
१०२४ एक्साबाइट = १ ज़ेट्टाबाइट
१०२४ ज़ेट्टाबाइट = १ योट्टाबाइट
ये भी देंखेँ - किलोबाइट, मैगाबाइट, [[गीगाबाइट]
[[श्रेणी:कंप्यूटर]] [[श्रेणी:प्राथमिक डाटा प्रकार]]
किलोबाइट
1 किलोबाइट = 1024 बाइट  करीब 1000 बाइट  इसे KB भी लिख्ते है।
ये भी देंखेँ - बाइट, मैगाबाइट, गिगाबाइट
मैगाबाइट
1 मैगाबाइट = 1024 बाइट X 1024 बाइट = 1024 किलोबाइट
करीब 1000, 000 बाइट
इसे MB भी लिख्ते है।
ये भी देंखेँ - बाइट, किलोबाइट, गिगाबाइट
गीगाबाइट
1 गिगाबाइट = 1024 बाइट X 1024 बाइट X 1024 बाइट = 1024 मैगाबाइट करीब 1000, 000, 000 बाइट  इसे GB भी लिख्ते है। 1024 GB = 1 TB (टेराबाइट)
ये भी देंखेँ - बाइट, किलोबाइट, मैगाबाइट
हुगली नदी
हुगली नदी (Hooghly River), जिसे भागीरथी-हुगली नदी (Bhāgirathi-Hooghly) भी कहा जाता है, भारत के पश्चिम बंगाल राज्य में बहने वाली एक नदी है। कुछ स्रोतों में इसे गंगा नदी की वितरिका बताया जाता है। इसको विश्व का सबसे अधिक विश्वास घाति नदी कहते है। इसी के तट पर कोलकाता बन्दरगाह स्थित है।
हुगली नदी का प्राकृतिक स्रोत मुर्शिदाबाद ज़िले में गिरिया के समीप है, लेकिन नदी का अधिकांश जल वहाँ से न होकर फ़रक्का बांध द्वारा तिलडांगा के समीप गंगा नदी का जल लाने वाली फ़रक्का फ़ीडर नहर से आता है। यह नहर गंगा के समानांतर चलती हुइ धुलियान के पास से गुज़रती है और फिर जांगीपुर में भागीरथी नदी में विलय हो जाती है। भागीरथी फिर दक्षिण की ओर मुर्शिदाबाद ज़िले में जियागंज-आज़िमगंज, मुर्शिदाबाद और बहरामपुर को पार कर पलाशी के उत्तर में गुज़रती है। पहले यह इस स्थान में बर्धमान ज़िले और नदिया ज़िले की सीमा बनाती थी। वर्तमान काल में नदी का मार्ग ज़रा बदल गया है लेकिन ज़िला सीमा वहीं रखी गई है जहाँ पहले थी। फिर यह दक्षिण की ओर बहती हुई काटोया, नवद्वीप, कालना और जिराट को पार करती है। कालना के समीप इसका मार्ग पहले नदिया ज़िले और हुगली ज़िले की सीमा हुआ करता था। यहाँ से लगातार दक्षिण चलते हुए यह हुगली ज़िले और उत्तर 24 परगना ज़िले के बीच बहती है, और हालिशहर, हुगली-चुचुड़ा, श्रीरामपुर तथा कमारहाटी पार करती है। यहाँ से यह कोलकाता और हावड़ा के जुड़वा शहरों में पहुँचने से पहले दक्षिणपश्चिम मोड़ लेती है और नूरपूर में गंगा नदी के एक पुराने नाले का प्रयोग करती हुई बंगाल की खाड़ी में बह जाती है।
हुगली नदी की दो सहायक नदियों के दामोदर नदी और रूपनारायण नदी हैं। गंगा नदी की अन्य धाराओं की भांति हुगली-भागीरथी नदी को भी हिन्दुओं द्वारा पवित्र माना जाता है।
हुगली एक काफी गहरी, एक सबसे बड़ी गहराई है, इसकी औसत गहराई 108 फीट (32 मीटर) और अधिकतम गहराई है 381 फीट (117 मीटर) है। यह दूर की गहराई 95 फीट (29 मीटर) है। बैली में, हावड़ा, यह अधिकतम गहराई 147 फीट (46 मीटर) है। बैरकपुर और सेरामपूर में, यह अधिकतम गहराई 300 फीट (90 मीटर) है। नैहाटी और बैंडेल, तो इसकी अधिकतम गहराई 48 फीट (15 मीटर की दूरी पर है) के बीच. गहराई बढ़ती 100 फीट (30 मीटर) है। ज्वार की सबसे बड़ी वृद्धि का मतलब है, लगभग 85 फीट (26 मीटर), मार्च, अप्रैल या मई में जगह लेता है - 40 फीट (12.60 मीटर) के एक मतलब गहराई के लिए बरसात के मौसम के दौरान गिरावट का एक सीमा के साथ और एक न्यूनतम ताजायों के दौरान गहराई 110 फीट (33.15 मीटर) है।
महानंदा नदी
महानंदा नदी (Mahananda River) भारत के पश्चिम बंगाल व बिहार राज्यों और बांग्लादेश में बहने वाली एक नदी है। यह गंगा नदी की एक उपनदी है। हिमालय से निकलने वाली गंगा की अंतिम सहायक नदी है। यह बिहार व पश्चिम बंगाल का बाडर बनाती हैं।
पद्मा नदी
पद्मा (बांग्ला: পদ্মা ) एक नदी है जो बांग्लादेश में गंगा की मुख्य धारा है। अर्थात् गंगा नदी बांग्लादेश में प्रवेश करते ही 'पद्मा' के नाम से जानी जाती है। राजमहल से ३० किमी पूर्व में गंगा की एक शाखा निकलकर मुर्शिदाबाद, बहरमपुर, नदिया, हुगली और कलकत्ता होती हुई पश्चिम-दक्षिण की ओर बंगाल की खाड़ी में गिर जाती है, जो 'भागीरथी' शाखा के नाम से प्रसिद्ध है। मूल नदी के संगम स्थान से गंगा, 'पद्मा' नाम धारण कर पबना और गोआलंद होती हुई गई है। गोआलंद के निकट ब्रह्मपुत्र नदी की शाखा, जो 'जमुना' नाम से प्रसिद्ध है, आकर इसमें गिरी है। इसके बाद मूल नदी ने ब्रह्मपुत्र के साथ मिलकर 'मेघना' नाम धारण किया है और नोआखाली के निकट समुद्र में मिल गई है। पद्मा नदी की कुल लबाई २२५ मील है।
राजशाही, पश्चिमी बांग्लादेश में एक प्रमुख शहर, पद्मा के उत्तर तट पर स्थित है।
मिकी माउस
मिकी माउस वाल्ट डिज़्नी का एक कार्टून पात्र है। मिकी माउस एक चूहा है। मिकी के पात्र का सर्जन वॉल्ट डिज़नी और यूबी इवेर्क्स द्वारा १९२८ में वॉल्ट डिज़नी स्टूडियो में किया गया था। मिकी एक एंथ्रोपोमोर्फिक माउस है जो आमतौर पर लाल शॉर्ट्स, बड़े पीले जूते और सफेद दस्ताने पहनता है। प्लूटो नामक कुत्ता उसका दोस्त है। मिकी वाल्ट डिज़्नी का बनाया हुआ सब्से पहला और सबसे लोकप्रिय कार्टून है। स्टीमबोट विली मिकी की पहली फिल्म थी।
मिकी पहली छोटी शॉर्ट प्लेन क्रेज़ी में दिखाई दी, जो कि पहली ध्वनि कार्टून में से एक, लघु फिल्म स्टीमबोट विली (1928) में सार्वजनिक रूप से शुरू हुई थी। वह द बैंड कॉन्सर्ट (1935), ब्रेव लिटिल टेलर (1938), और फंतासिया (1940) समेत 130 से अधिक फिल्मों में शामिल होने के लिए आगे बढ़े। मिकी मुख्य रूप से लघु फिल्मों में दिखाई दिया, लेकिन कभी-कभी फीचर-लेंथ फिल्मों में भी। मिकी के कार्टूनों में से दस सर्वश्रेष्ठ एनिमेटेड शॉर्ट फिल्म के लिए अकादमी पुरस्कार के लिए नामित किए गए थे, जिनमें से एक, लैंड ए Paw ने 1942 में पुरस्कार जीता था। 1978 में, मिकी हॉलीवुड वॉक ऑफ़ फेम पर एक स्टार रखने वाले पहले कार्टून चरित्र बन गए।
1930 की शुरुआत में, मिकी को कॉमिक स्ट्रिप चरित्र के रूप में व्यापक रूप से दिखाया गया है। मुख्य रूप से फ़्लॉइड गॉटफ्रेडसन द्वारा खींचा गया उनका स्वयं-शीर्षक अख़बार स्ट्रिप, 45 वर्षों तक चला। मिकी ने डिज़नी इटली के टॉपोलिनो, एमएम मिकी माउस मिस्ट्री मैगज़ीन, और विज़ार्ड्स ऑफ मिकी जैसी कॉमिक किताबों में और मिकी माउस क्लब (1955-1996) और अन्य जैसे टेलीविजन श्रृंखला में भी दिखाई दिया है। वह अन्य मीडिया जैसे वीडियो गेम के साथ-साथ मर्चेंडाइजिंग में भी दिखाई देता है और डिज्नी पार्क में एक सुखद चरित्र है।
मिकी आम तौर पर अपनी प्रेमिका मिनी माउस, उनके पालतू कुत्ते प्लूटो, उनके दोस्तों डोनाल्ड डक और गूफी और उनकी दासता पीट के साथ दिखाई देती है, दूसरों के बीच (मिकी माउस ब्रह्मांड देखें)। यद्यपि मूल रूप से एक शरारती एंथिरो के रूप में चित्रित किया गया था, मिकी को समय के साथ एक हर आदमी के रूप में पुन: ब्रांड किया गया था, जिसे आम तौर पर एक दोषपूर्ण, लेकिन साहसी नायक के रूप में देखा जाता था। 200 9 में, डिज्नी ने अपने सुखद, हंसमुख पक्ष पर कम जोर देकर और वीडियो गेम एपिक मिकी के साथ शुरुआत में अपने व्यक्तित्व के अधिक शरारती और साहसी पक्षों को पुन: पेश करके चरित्र को दोबारा शुरू करना शुरू कर दिया। [3]
मिकी के पात्र का निर्माण वॉल्ट डिज़नी और यूबी इवेर्क्स के द्वारा १९२८ में वॉल्ट डिज़नी स्टूडियो में किया गया था।
एंपेडोक्लीज़
एंपेडोक्लीज़ (लगभग ४९० ई.पू. से ४३० ई.पू.) एक प्राचीन यूनानी विचारक था।
एंपेडोक्लीज़ का सोचना था कि विश्व में सब कुछ छः तत्वों से बना है। इन में से चार है निष्क्रिय ः पृथ्वी, जल, वायु, अग्नि। यह चारों तत्व हमेशा से हैं और हमेशा तक ही रहेंगे। न तो इनका उत्पादन होता है न ध्वंस। दूसरे दो समान्य ढंग के तत्व तो नहीं है पर तत्त्विक शक्तियां है ः प्रेम और विवाद। इन दो शक्तियों के कारण चार निष्क्रिय तत्व सम्मिलित और अलग होते हैं। एंपेडोक्लीज़ शाकाहारी के लिये होता है।
लगे रहो मुन्ना भाई
लगे रहो मुन्ना भाई 2006 में बनी हिन्दी फिल्म है। यह 2003 में बनी हिंदी फिल्म मुन्ना भाई एमबीबीएस का दूसरा भाग है। इस फिल्म के निर्माता विधु विनोद चोपड़ा है, मुख्य कलाकार है - संजय दत्त, अरशद वारसी, विद्या बालन, दिया मिर्ज़ा और बोमन ईरानी। दूसरा भाग होने के उपरांत भी लगे रहो... की कहानी किसी भी तरह से पिछली फिल्म से संबंधित नहीं है। इस फिल्म के मुख्य किरदारों के नाम मुन्ना और सर्किट है जो इसके प्रथम भाग मुन्ना भाई एम बी बी एस में भी थे।
'लगे रहो मुन्ना भाई' आगे की 21वी सदी के शुरूआत के भारतीयों के सोच से जुड़ी हुई कहानी है। इसमें हँसी के फव्वारे के साथ दिल को छू लेने वाला संदेश देने की कोशिश की गई है।
मुन्ना (संजय दत्त) एक गुंडा है और प्रसिद्ध रेडियो जॉकी जाह्नवी (विद्या बालन) की आवाज का दीवाना है। मुन्ना की जिंदगी खूबसूरत हो गई है। उसका दादागिरी का धंधा अच्छा चल रहा है और वह रोज घंटों रेडियो सुनता है।.जाह्नवी के साथ शादी के सपने देखता है। इस बीच बस एक छोटी सी समस्या आ गई है। जाह्नवी मुन्ना को इतिहास का प्रोफेसर समझती है और एक दिन भोलेपन में मुन्ना को अपने परिवार में इतिहास का व्याख्यान देने के लिए भी बुला बैठती है। अब बेचारा मुन्ना क्या करे? बस इसके अलावा सब कुछ ठीक चल रहा है अब मुन्ना को इस बात का हल चाहिए। सर्किट एक नए आइडिया के साथ आता है और फिर मुन्ना के जीवन में अनोखी घटना घटती है।
वह महात्मा गाँधी से प्रत्यक्ष रूप से मिलता है। हालांकि बाद में यह पता चलता है कि मुन्ना को यह आभास मात्र होता है।
बोमन ईरानी का पात्र एक चालाक व्यक्ति हैं जो जाह्नवी के भवन को हड़पना चाहता है।
इस फिल्म ने हिन्दी भाषा को एक नया शब्द गांधीगिरी प्रदान किया है जो आजकल हर आम और खास की जुबान पर है। वैसे तो इस शब्द को लेकर खासा विवाद भी हुआ है और यह स्वाभाविक भी है क्योंकि गिरी प्रत्यय की व्यंजना प्रीतिकर नहीं होती। पर गांधी विचार जैसे अतिशय गंभीर विषय को इसमें बड़े ही हल्के-फुल्के अंदा और मनोरंजक शैली में प्रस्तुत किया गया है और वह भी विषय की गंभीरता को किंचित मात्र भी कम किये बगैर, यह इसकी बहुत बड़ी विशेषता है।
फिल्म में अभिषेक बच्चन एक अतिथि भूमिका में है। महात्मा का पात्र निभाया है दिलीप प्रभावालकर ने। अन्य भूमिकाओं में है: जिमी शेरगिल, दिया मिर्ज़ा, कुलभूषण खरबंदा, परीक्षित साहनी और सौरभ शुक्ला।
फिल्म का संगीत दिया है, शांतनु मोइत्रा ने। फिल्म के गीत है:
मुरलीधरन सीके ने फिल्म का चित्रांकन की है।
ईमेल
ईमेल या इलॅक्ट्रॉनिक मेल (), () एक इंटरनेट के माध्यम किसी कम्प्युटर या अन्य उपकरण से पत्र भेजने का एक तरीका है। एक ईमेल को भेजने के लिए एक ईमेल पते की आवश्यकता होती है जो यूजर-नेम और डोमेन नेम से मिल कर बना होता है। आमतौर इंटरनेट पर कई मुफ्त ईमेल सेवायें उपलब्ध हैं और जिस प्रकार एक ईमेल को कंप्यूटर से भेजा जाता है उसी प्रकार से एक ईमेल को स्मार्टफ़ोन से भी भेजा जा सकता है।
जिस तरह से हम डाक के माध्यम से एक पत्र भेजते हैं, उसी तरह ईमेल पत्र भेजने का एक आधुनिक रूप है। यह लगभग हर जगह उपयोग किया जाता है चाहे वह घर, कार्यालय स्कूल, कॉलेज, कोर्ट, उद्योग, बैंक या कोई भी सरकारी या प्राइवेट कार्यालय हो। इस माध्यम का उपयोग करके हम पाठ, चित्र, फाइलें और कई अन्य प्रकार के दस्तावेज भी भेज सकते हैं।
१९७२ मे रे टॉमलिंसन ने पहला ई-मेल संदेश भेजा | रे टॉमलिंसन ने ही सर्वप्रथम @ चिन्ह का चयन किया और इन्हीं को ईमेल का आविष्कारक माना जाता है।
30 अगस्त 1982 को अमेरिकी सरकार ने भारतीय अमेरिकी वीए शिवा अय्यदुरई को आधिकारिक रूप से ईमेल की खोज करने वाले के रूप में मान्यता दी। वर्ष 1978 में अय्यदुरई ने एक कंप्यूटर प्रोग्राम तैयार किया जिसे 'ईमेल' कहा गया। इसमें इनबॉक्स, आउटबॉक्स, फोल्डर्स, मेमो, अटैचमेंट्स आप्शन थे।
कई सारे ईमेल की सुविधा प्रदान करने वाले कंपनी वेब-आधारित ईमेल सुविधा प्रदान करते हैं, जिनमें हॉटमेल, याहू मेल, आउटलूक, जीमेल आदि शामिल हैं। इनका उपयोग कर कोई भी किसी वेब ब्राउज़र के माध्यम से इनके वेबसाइट में लॉग-इन कर अपना ईमेल देख या भेज सकता है। ये किसी ईमेल को पहले से डाउनलोड नहीं रखता है, इस कारण ईमेल खोलते समय भी आपको इंटरनेट की आवश्यकता होती है।
पोस्ट ऑफिस प्रोटोकॉल 3 में उपभोक्ता किसी एप्लिकेशन के माध्यम से मेल सर्वर द्वारा संदेश देखते हैं। एक बार संदेश प्राप्त हो जाये, तो वो सर्वर से आमतौर पर हट जाता है। इस तरह कोई भी ईमेल डाउनलोड हो जाता है तो उसी के साथ वो सर्वर से हट भी जाता है। हालांकि कुछ उपभोक्ताओं के पास ऐसा विकल्प भी होता है, जिससे संदेश डाउनलोड होने के बाद वो सर्वर में भी मौजूद रहे।
इंटरनेट मैसेज एक्सेस प्रोटोकॉल के द्वारा आप कई उपकरणों में अपना ईमेल पढ़ या हटा सकते हैं। इसका इस्तेमाल काफी छोटे और कहीं भी ले जाने लायक उपकरणों, जैसे स्मार्टफोन आदि में किया जाता है, जिसे यात्रा के दौरान ईमेल पर नजर रख सकें और जवाब भी दे सकें। कुछ बड़े उपकरणों में अच्छे कीबोर्ड सुविधा के साथ इसमें काफी बड़े आकार में भी जवाब दिया जा सकता है। इसमें संदेश का "हैडर" और "विषय" भी दिखता है। इसके लिए हर संदेश को पढ़ने अर्थात डाउनलोड करने हेतु उपकरण से अनुरोध करना पड़ता है।
"मैसेजिंग एप्लिकेशन प्रोग्रामिंग इंटरफ़ेस" माइक्रोसॉफ्ट विंडोज के लिए बना एक एपीआई है, जिससे इसके प्रोग्राम में ईमेल से जुड़ी सुविधा जोड़ी जा सकती है। इसका उपयोग आमतौर पर "माइक्रोसॉफ़्ट एक्सचेंज सर्वर" से जोड़ने हेतु किया जाता है।
अधिकतर नई ईमेल सेवायें इण्डिक यूनिकोड का समर्थन करती हैं जिस कारण हिन्दी में ईमेल भेजना सम्भव है। गूगल की सेवा जीमेल हिन्दी आदि भारतीय भाषाओं के लिये सर्वोत्तम है। जीमेल में हिन्दी लिखने के लिये गूगल का इण्डिक टाइपिंग उपकरण अन्तर्निमित होता है। अन्य ईमेल सेवाओं के लिये आप ऑफलाइन हिन्दी टाइपिंग उपकरण प्रयोग कर सकते हैं। यदि आपने पहले कभी हिन्दी टाइप नहीं की या शुरु किये हुये कुछ ही समय हुआ है तो आप गूगल का ऑफलाइन टाइपिंग उपकरण प्रयोग कर सकते हैं। यदि आप अन्य कीबोर्ड लेआउटों के अभ्यस्त हैं तो हिन्दी टाइपिंग नामक लेख में विस्तार से हिन्दी टाइपिंग के अन्य तरीकों के बारे में जान सकते हैं।
याहू!
याहू! () एक अमेरिकी निगमित निगम व वैश्विक इंटरनेट सेवा कंपनी है। यह कई प्रकार की सुविधाएं जैसे- वेब पोर्टल, खोज साधन, ईमेल , ख़बरें, इत्यादी प्रस्तुत करती है। याहू की स्थापना स्तयाँनफोर्ड विश्वविद्यालय के ग्रैजुएट छात्र जेरी याँग व डेविड फिलो ने जनवरी १९९४ में की थी। कंपनी का मुख्य कार्यालय सिलीकॉन घाटी के शहर संनिवेल,कैलिफोर्निया में है। याहू के अन्य उपयोगी ऐप्स जैसे-याहू वेदर, याहू सर्च आदि हैं। ये ऐप्स गूगल प्ले स्टोर पर भी उपलब्ध हैं
पहले इसका नाम "जेरीज गॉइड टू वर्ल्ड वाइड वेब" (Jerry's Guide to the World Wide Web) था, अप्रैल १९९४ में इसका नाम याहू कर दिया गया। याहू (YAHOO) का अधिकारिक विस्तृत नाम "Yet Another Hierarchical Officious Oracle" है।
याहू पर कइ सारी सेवाये उप्लब्ध हैं:
इस कंपनी की आय ४०० अरब डॉलर है।
डी एल एल
डी एल एल (DLL) = डय्नामिक लिंक लाइब्एरी (Dynamic Link Library) विंडोज़ ऑपरेटिंग सिस्टम पे इस्तेमाल होने वाली एक प्रकार की संगणक संचिका जिसमें कम्प्यूटर प्रोग्राम होता है। इस प्रकार की संचिका के नाम के अंत में .dll होता है।
थेम्स नदी
थेम्स एक नदी है। दुनिया के सभी प्रमुख शहरों की तरह लंदन भी एक नदी किनारे बसा है। इस नदी को थेम्स कहा जाता है। थेस्म कभी व्यस्त जलमार्ग हुआ करता था।
यह चैल्थनम में सेवेन स्प्रिंग्स से निकलती है और ऑक्सफ़र्ड, रैडिंग, मेडनहैड, विंड्सर, ईटन, लंदन जैसे शहरों से होती हुई 346 किलोमीटर की यात्रा पूरी करके इंगलिश चैनल में जा गिरती है।
अठ्ठारहवीं शताब्दी में यह दुनिया का सबसे व्यस्त जल मार्ग हुआ करता था, यहाँ तक कि इसमें जहाज़ तक चला करते थे।
अधिकांश विद्वानों का मानना है कि थेम्स शब्द "कैल्टिक भाषा" के तमस शब्द से बना जिसका अर्थ है "काला" या "अंधकारमय"। संस्कृत में भी तमस का यही अर्थ है।
स्रोत - बीबीसी हिन्दी.कॉम
निर्धनता रेखा
गरीबी रेखा या निर्धनता रेखा (poverty line) आय के उस स्तर को कहते हैं जिससे कम आमदनी होने पे इंसान अपनी आर्थिक ज़रूरतों को पूरा करने में असमर्थ होता है। गरीबी रेखा अलग अलग देशों में अलग अलग होती है। उदहारण के लिये अमरीका में निर्धनता रेखा भारत में मान्य निर्धनता रेखा से काफी ऊपर है। औसत आय का आकलन विभिन्न तरीकों से किया जा सकता हैं
यूरोपीय तरीके के रूप में परिभाषित वैकल्पिक व्यवस्था का इस्तेमाल किया जा सकता है जिसमें गरीबों का आकलन 'सापेक्षिक' गरीबी के आधार पर किया जाता है। अगर किसी व्यक्ति की आय राष्ट्रीय औसत आय के 60 फीसदी से कम है, तो उस व्यक्ति को गरीबी रेखा के नीचे जीवन बिताने वाला माना जा सकता है।
उदाहरण के लिए माध्य निकालने का तरीका। यानी 101 लोगों में 51वां व्यक्ति यानी एक अरब लोगों में 50 करोड़वें क्रम वाले व्यक्ति की आय को औसत आय माना जा सकता है। ये पारिभाषिक बदलाव न केवल गरीबों की अधिक सटीक तरीके से पहचान में मददगार साबित होंगे बल्कि यह भी सुनिश्चित करेंगे कि कोई भी ऐसा व्यक्ति जो गरीब नहीं है उसे गरीबों के लिए निर्धारित सब्सिडी का लाभ न मिले। परिभाषा के आधार पर देखें तो माध्य के आधार पर तय गरीबी रेखा के आधार पर जो गरीब आबादी निकलेगी वह कुल आबादी के 50 फीसदी से कम रहेगी।
योजना आयोग ने 2004-05 में 27.5 प्रतिशत गरीबी मानते हुए योजनाएं बनाई थी। फिर इसी आयोग ने इसी अवधि में गरीबी की तादाद आंकने की विधि की पुनर्समीक्षा के लिए एक विशेषज्ञ समूह का गठन किया था, जिसने पाया कि गरीबी तो इससे कहीं ज्यादा 37.2 प्रतिशत थी। इसका मतलब यह हुआ कि मात्र आंकड़ों के दायें-बायें करने मात्र से ही 100 मिलियन लोग गरीबी रेखा में शुमार हो गए।
अगर हम गरीबी की पैमाइश के अंतरराष्ट्रीय पैमानों की बात करें, जिसके तहत रोजना 1.25 अमेरिकी डॉलर (लगभग 87 रुपये) खर्च कर सकने वाला व्यक्ति गरीब है तो अपने देश में 456 मिलियन (लगभग 45 करोड़ 60 लाख) से ज्यादा लोग गरीब हैं।
भारत में योजना आयोग ने सुप्रीम कोर्ट को बताया था कि खानपान पर शहरों में 965 रुपये और गांवों में 781 रुपये प्रति महीना खर्च करने वाले शख्स को गरीब नहीं माना जा सकता है। गरीबी रेखा की नई परिभाषा तय करते हुए योजना आयोग ने कहा कि इस तरह शहर में 32 रुपये और गांव में हर रोज 26 रुपये खर्च करने वाला शख्स बीपीएल परिवारों को मिलने वाली सुविधा को पाने का हकदार नहीं है। अपनी यह रिपोर्ट योजना आयोग ने सुप्रीम कोर्ट को हलफनामे के तौर पर दी। इस रिपोर्ट पर खुद प्रधानमंत्री ने हस्ताक्षर किए थे। आयोग ने गरीबी रेखा पर नया क्राइटीरिया सुझाते हुए कहा कि दिल्ली, मुंबई, बंगलोर और चेन्नई में चार सदस्यों वाला परिवार यदि महीने में 3860 रुपये खर्च करता है, तो वह गरीब नहीं कहा जा सकता। बाद में जब इस बयान की आलोचना हुई तो योजना आयोग ने फिर से गरीबी रेखा के लिये सर्वे की बात कही।
हिन्दी की गिनती
हिन्दी की गिनती, संस्कृत की गिनती से अपभ्रंश होकर पैदा हुई है। उदाहरण के लिये हिन्दी का 'साठ' संस्कृत के 'षष्टिः' से उत्पन्न है; 'अस्सी' संस्कृत के 'असीति' से। इसी प्रकार देख सकते हैं कि हिन्दी की गिनती के सभी शब्द संस्कृत से व्युत्पन्न हैं।
० - शून्य
१ - एक
२ - दो
३ - तीन
४ - चार
५ - पाँच
६ - छः
७ - सात
८ - आठ
९ - नौ
१० - दश
११ - ग्यारह
१२ - बारह
१३ - तेरह
१४ - चौदह
१५ - पन्द्रह
१६ - सोलह
१७ - सत्रह
१८ - अठारह
१९ - उन्नीस
२० - बीस
२१ - इक्कीस
२२ - बाईस
२३ - तेईस
२४ - चौबीस
२५ - पच्चीस
२६ - छब्बीस
२७ - सत्ताईस
२८ - अट्ठाईस
२९ - उनतीस
३० - तीस
३१ - इकतीस
३२ - बत्तीस
३३ - तैंतीस
३४ - चौंतीस
३५ - पैंतीस
३६ - छत्तीस
३७ - सैंतीस
३८ - अड़तीस
३९ - उनतालीस
४० - चालीस
४१ - इकतालीस
४२ - बयालीस
४३ - तैंतालीस
४४ - चौवालीस
४५ - पैंतालीस
४६ - छियालीस
४७ - सैंतालीस
४८ - अड़तालीस
४९ - उनचास
५० - पचास
५१ - इक्यावन
५२ - बावन
५३ - तिरपन
५४ - चौवन
५५ - पचपन
५६ - छप्पन
५७ - सत्तावन
५८ - अट्ठावन
५९ - उनसठ
६० - साठ
६१ - इकसठ
६२ - बासठ
६३ - तिरसठ
६४ - चौंसठ
६५ - पैंसठ
६६ - छियासठ
६७ - सड़सठ
६८ - अड़सठ
६९ - उनहत्तर
७० - सत्तर
७१ - इकहत्तर
७२ - बहत्तर
७३ - तिहत्तर
७४ - चौहत्तर
७५ - पचहत्तर
७६ - छिहत्तर
७७ - सतहत्तर
७८ - अठहत्तर
७९ - उन्यासी
८० - अस्सी
८१ - इक्यासी
८२ - बयासी
८३ - तिरासी
८४ - चौरासी
८५ - पचासी
८६ - छियासी
८७ - सत्तासी
८८ - अट्ठासी
८९ - नवासी
९० - नब्बे
९१ - इक्यानबे
९२ - बानबे
९३ - तिरानबे
९४ - चौरानबे
९५ - पंचानबे
९६ - छियानबे
९७ - सत्तानबे
९८ - अट्ठानबे
९९ - निन्यान्बे
१०० - सौ (एक सौ)
१०० - सौ
१००० - एक सहस्र/हज़ार
१०००० - दस सहस्र/दस हज़ार
१००००० - एक लाख
१०००००० - दस लाख
१००००००० - एक करोड़
१०००००००० - दस करोड़
१००००००००० - एक अरब
१०००००००००० - दस अरब
१००००००००००० - एक खरब
१०००००००००००० - दस खरब
१००००००००००००० - एक नील
१०००००००००००००० - दस नील
१००००००००००००००० - एक पद्म
१०००००००००००००००० - दस पद्म
१००००००००००००००००० - एक शंख
१०००००००००००००००००० - दस शंख
अनन्त - infinite, infinty
असंख्य, अनगिनत - innuberable, uncountable
नगण्य - negligible
१/२ - एक बटा दो ; आधा
१/३ - एक बटा तीन ; तिहाई ; एक तिहाई
१/४ - एक बटा चार ; चौथाई ; एक चौथाई ; एक पाव ;
३/४ - तीन बटा चार ; तीन चौथाई ; पौन
२/३ - दो तिहाई
क/ख - क बटा ख
१०% - दस प्रतिशत
१+१/४ - सवा (सवा एक, नहीं)
१+१/२ - डेढ़ (साढे़ एक, नहीं)
१+३/४ - पौने दो
२+१/४ - सवा दो
२+१/२ - ढाई (साढे़ दो, नहीं)
३+१/२ - साढे़ (सार्ध) तीन
४+१/२ - साढे़ (सार्ध) चार
१२.५७ - बारह दशमलव पाँच सात
५८७.७५९ पाँच सौ सत्तासी दशमलव सात पाँच नौ
कावेरी नदी
कावेरी कर्नाटक तथा उत्तरी तमिलनाडु में बहनेवाली एक सदानीरा नदी है। यह पश्चिमी घाट के पर्वत ब्रह्मगिरीसे निकली है। इसकी लम्बाई प्रायः 800 किलोमीटर है। दक्षिण पूर्व में प्रवाहित होकर कावेरी नदी बंगाल की खाड़ी में मिली है। सिमसा, हेमावती,भवानी इसकी उपनदियाँ है। कावेरी नदी] के किनारे बसा हुआ शहर तिरुचिरापल्ली हिन्दुओं का प्रसिद्ध तीर्थ स्थान है। कावेरी नदी के डेल्टा पर अच्छी खेती होती है। इसके पानी को लेकर दोनो राज्यों में विवाद है। इस विवाद को लोग कावेरी जल विवाद कहते हैं। कावेरी नदी पर तमिलनाडु में होगेनक्कल जलप्रपात तथा कर्नाटक राज्य में भारचुक्की और बालमुरी जलप्रपात अवस्थित है। इसे दक्षिण भारत की गंगा भी कहते है।
रावी नदी
रावी उत्तरी भारत में बहनेवाली एक नदी है। इसका ऋग्वैदिक कालीन नाम परुष्णी है। तथा इसे लहौर नदी भी कहा जाता है। यह अमृतसर और गुरदासपुर की सीमा बनाती है। सिंधु के सहायक पंचनद में सबसे छोटी नदी हैं।
1960 के सिंधु जल संधि के तहत, रावी और दो अन्य नदियों का पानी भारत को आवंटित किया गया था। इसके बाद, सिंधु बेसिन प्रोजेक्ट पाकिस्तान में विकसित किया गया था, जो रावी को फिर से भरने के लिए सिंधु प्रणाली की पश्चिमी नदियों से पानी स्थानांतरित करता है। कई अंतर-बेसिन जल अंतरण, सिंचाई, जल विद्युत और बहुउद्देशीय परियोजनाओं का निर्माण भारत में किया गया है।
रावी नदी हिमाचल प्रदेश के कांगडा जिले में रोहतांग दर्रे से निकल कर हिमाचल प्रदेश, जम्‍मू कश्‍मीर तथा पंजाब होते हुए पाकिस्तान से बहती हुयी झांग जिले की सीमा पर चिनाव नदी में मिल जाती हैं। जिस पर थीन बांध बना है।
पकिस्तान मे सिन्धू नदी से मिलने के बाद अरब सागर में अपना जल गिराती हैं।
फल्गू नदी
फल्गू नदी (Phalgu river) भारत के बिहार राज्य में बहने वाली एक नदी है। यह गया के पवित्र नगर से गुज़रती है और इस नदी का हिन्दू व बौद्ध धर्मों में महत्व है। भगवान विष्णु का विष्णूपाद मंदिर इसके किनारे खड़ा है। यह नदी गया के समीप लीलाजन नदी और मोहाना नदी के संगम से आरम्भ होती है और इसकी धाराएँ अंत में पुनपुन नदी में विलय हो जाती हैं, जो स्वयं गंगा नदी की एक उपनदी है।
फल्गु नदी झारखण्ड के पलामू जिले से निकली हैं। फल्गु नदी जहानाबाद जिले में जाकर अपना प्रवाह पूरा करती है। यह नदी बिहार में गंगा नदी में मिल जाती है। फल्गु नदी पे बहुत सारे बांध है जैसे कि घोड़ा बांध, उदेरास्थान बांध। यह नदी बिहार में दरियापुर,सुकियावा,कैरवा,शर्मा होते हुए मोकामा टाल में समाप्त हो जाती है।
यह नदी छोटा नागपुर के पठार से निकलती है, यह निरंजना के नाम से भी बिहार में प्रसिद्ध है पौराणिक दृष्टिकोण से यह पवित्र माना जाता है,इस नदी का वर्णन वायु पुराण में भगवान विष्णु के छवि दर्शन का उल्लेख किया गया है। यह नदी हिंदू रीति रिवाज के अनुसार मृत आत्मा की शांति के लिए बिहार के गया जिला में पिंड दान एवं दुग्ध अर्पण के लिए महत्वपूर्ण एवं धार्मिक माना जाता है। यह बिहार के बोधगया के समीप दो अन्य नदियां यथा मोहना एवं लीलाजन नदी के साथ मिलकर अपवाह क्षेत्र टाल में फैलती हुई गंगा में विलीन हो जाती है।। बिहार में फल्गु नदी की लंबाई लगभग 235 किलोमीटर है। बिहार की पौराणिक पर्व यानी सूर्य-उपासना अर्थात छठ पूजा में इस नदी में बिहार की महिलाएं दुग्ध-अर्पण,अन्न-अर्पण, के साथ-साथ व्रत एवं छठी मैया की आराधना करते हैं। बिहार विश्व का एक ऐसा क्षेत्र माना जाता है जहां प्रकृति ऊर्जा बहुल स्रोत सूर्य देवता की पूजा करते हैं यहां के लोग बरे ही उद्यमी एवं मेहनती होते हैं ।यहां के लोग सूर्य को देवता मानते हैं लोगों के द्वारा उपजाया गया अनाज प्रयोग करने से पहले छठ पर्व के दिन अर्पित करते हैं । यह पौराणिक एवं सांस्कृतिक दृष्टिकोण से सभ्यता का प्रतीक है।
कालिंदी नदी
कालिंदी यमुना नदी का ही दूसरा नाम है। कालिंद पर्वत से निकलने का कारण इसका नाम कालिंदी पड़ा।
घाघरा नदी
घाघरा नदी (Ghaghara river) या कर्णाली नदी (Karnali river) तिब्बत, नेपाल और भारत में बहने वाली एक नदी है। यह गंगा नदी की एक प्रमुख उपनदी है।
यह दक्षिणी तिब्बत के ऊंचे पर्वत शिखरों (हिमालय) से मानसरोवर झील के समीप से निकलती है। यहाँ से यह नेपाल में प्रवेश करती है, जहाँ इसका नाम कर्णाली है। इसके बाद यह भारत के उत्तर प्रदेश एवं बिहार में प्रवाहित होती है। लगभग ९७० किमी की यात्रा के बाद बलिया और छपरा के बीच यह गंगा में मिल जाती है। घाघरा के किनारे बहराइच और बाराबंकी जनपद के बसे हुए क्षेत्र को गांजर क्षेत्र भी कहा जाता है ऐसा माना जाता है कि यह क्षेत्र एक सांस्कृतिक रूप से और आर्थिक रूप से पिछड़ा हुआ क्षेत्र है यहां विभिन्न भाषाई और सामाजिक सांस्कृतिक गतिविधियों का केंद्र है यह बहराइच, सीतापुर, गोंडा,बाराबंकी, अयोध्या, टान्डा, राजेसुल्तानपुर, दोहरी घाट, बलिया आदि शहरों के क्षेत्रों से होकर गुजरती है।
कृष्णा नदी
कृष्णा भारत में बहनेवाली एक नदी है। यह पश्चिमी घाट के पर्वत महाबलेश्वर से निकलती है। इसकी लम्बाई प्रायः 1400 किलोमीटर है। यह दक्षिण-पुर्व राज्य महाराष्ट्र, कर्नाटक, तेलंगाना, आंध्र प्रदेश में बहती हुई बंगाल की खाड़ी में जाकर गिरती है। कृष्णा नदी की उपनदियों में प्रमुख हैं: कुडाली,वेना,कोयना,पंचगंगा,दूधगंगा,तुंगभद्रा, घाटप्रभा,मालप्रभा, मूसी और भीमा। कृष्णा नदी के किनारे विजयवाड़ा एंव मूसी नदी के किनारे हैदराबाद स्थित है। इसके मुहाने पर बहुत बड़ा डेल्टा है। इसका डेल्टा भारत के सबसे उपजाऊ क्षेत्रों में से एक है। यह मिट्टी का कटाव करने के कारण पर्यावरण को बहुत नुकसान पहुचांती है। कावेरी नदी जल विवाद को लेकर कर्नाटक और तमिलनाडु के बीच जल विवाद चल रहा है। कृष्णा नदी का संगम बंगाल की खाड़ी है। इस नदी पर दो जलप्रपात बने हुए हैं। कृष्णा नदी जल विवाद न्यायाधिकरण 1969 तीन राज्यों में इसका विवाद चल रहा है महाराष्ट्र कर्नाटक और आंध्र प्रदेश
कृष्णा नदी दक्षिण भारत की एक महत्त्वपूर्ण नदी है, इसका उद्गम महाराष्ट्र राज्य में महाबलेश्वर के समीप पश्चिमी घाट श्रृंखला से होता है, जो भारत के पश्चिमी समुद्र तट से अधिक दूर नहीं है। यह पश्चिम से पूर्व की ओर बहती है और फिर सामान्यत: दक्षिण-पूर्वी दिशा में सांगली से होते हुए कर्नाटकराज्य सीमा की ओर बहती है। यहाँ पहुँचकर यह नदी पूर्व की ओर मुड़ जाती है और अनियमित गति से कर्नाटक और आंध्र प्रदेश राज्य से होकर बहती है। अब यह दक्षिण-पूर्व व फिर पूर्वोत्तर दिशा में घूम जाती है और इसके बाद पूर्व में विजयवाड़ा में अपने डेल्टा शीर्ष की ओर बहती है। यहाँ से लगभग 1,400 किमी की दूरी तय करके यह बंगाल की खाड़ी में मिल जाती है। कृष्णा के पास बड़ा और बहुत उपजाऊ डेल्टा है, जो पूर्वोत्तर में गोदावरी नदी क्षेत्र की ओर आगे बढ़ता जाता है।
यह नौकाचालान योग्य नहीं है, लेकिन कृष्णा से सिंचाई के लिए पानी तो मिलता ही है; विजयवाड़ा स्थित एक बांध डेल्टा में एक नहर प्रणाली की सहायता से पानी के बहाव को नियंत्रित करता है। मॉनसूनी वर्षा के द्वारा पानी मिलने के कारण नदी के जलस्तर में वर्ष भर काफ़ी उतार-चढ़ाव आता रहता है, जिससे सिंचाई के लिए इसकी उपयोगिता सीमित ही है।
कृष्णा नदी घाटी परियोजना (महाराष्ट्र) से यह आशा की जाती है कि इससे राज्य को सिंचाई के लिए अधिक पानी मिल सकेगा। कृष्णा नदी को दो सबसे बड़ी सहायक नदियां, भीमा (उत्तर) और तुंगभद्रा (दक्षिण) हैं। भीमा नदी (महाराष्ट्र) पर उजैनी बांध और तुंगभद्रा नदी पर हौसपेट में बने एक अन्य बांध से सिंचाई के पानी में वृद्धि हुई है। हौसपेट से विद्युत ऊर्जा की आपूर्ति भी होती है।
श्रीमद्भागवत[1]में इसका उल्लेख है—'…कावेरी वेणी पयस्विनी शर्करावती तुंगभद्रा कृष्णा वेण्या भीमरथी…' कृष्णा बंगाल की खाड़ी में मसुलीपट्नम के निकट गिरती है। कृष्णा और वेणी के संगम पर माहुली नामक प्राचीन तीर्थ है। पुराणों में कृष्णा को विष्णु के अंश से संभूत माना गया है।
महाभारत सभापर्व[2]में कृष्णा को कृष्णवेणा कहा गया है और गोदावरी और कावेरी के बीच में इसका उल्लेख है जिससे इसकी वास्तविक स्थिति का बोध होता है- 'गोदावरी कृष्णवेणा कावेरी च सरिद्वारा'।
झेलम नदी
झेलम उत्तरी भारत में बहनेवाली एक नदी है। वितस्ता झेलम नदी का वास्तविक नाम है। कश्मीरी भाषा में इसे "व्यथ" कहते हैं। इसका उद्भव वेरीनाग नामी नगर में है।
शेषनाग झेलम नदी का उदगम स्थल जम्मू कश्मीर के शेषनाग या बेरीनाग से निकलती है
झेलम नदी की लम्बाई 725 किलोमीटर है।
यह नदी वूलर झील से निकलने के बाद मुजफ्फराबाद से मंगला तक भारत-पाक सीमा के समानांतर बहती है। झेलम पाकिस्तान में झंगके निकट चिनाब नदी से मिल जाती है इस नदी का पुराना नाम वितस्ता है।
मैला आँचल
मैला आँचल फणीश्वरनाथ 'रेणु' का प्रतिनिधि उपन्यास है। यह हिन्दी का श्रेष्ठ और सशक्त आंचलिक उपन्यास है। नेपाल की सीमा से सटे उत्तर-पूर्वी बिहार के एक पिछड़े ग्रामीण अंचल को पृष्ठभूमि बनाकर रेणु ने इसमें वहाँ के जीवन का, जिससे वह स्वयं ही घनिष्ट रूप से जुड़े हुए थे, अत्यन्त जीवन्त और मुखर चित्रण किया है।
सन् १९५४ में प्रकाशित इस उपन्यास की कथावस्तु बिहार राज्य के पूर्णिया जिले के मेरीगंज की ग्रामीण जिंदगी से संबद्ध है। यह स्वतंत्र होते और उसके तुरन्त बाद के भारत के राजनीतिक, आर्थिक और सामाजिक परिदृश्य का ग्रामीण संस्करण है। रेणु के अनुसार इसमें फूल भी है, शूल भी है, धूल भी है, गुलाब भी है और कीचड़ भी है। मैं किसी से दामन बचाकर निकल नहीं पाया। इसमें गरीबी, रोग, भुखमरी, जहालत, धर्म की आड़ में हो रहे व्यभिचार, शोषण, बाह्याडंबरों, अंधविश्वासों आदि का चित्रण है। शिल्प की दृष्टि से इसमें फिल्म की तरह घटनाएं एक के बाद एक घटकर विलीन हो जाती है। और दूसरी प्रारंभ हो जाती है। इसमें घटनाप्रधानता है किंतु कोई केन्द्रीय चरित्र या कथा नहीं है। इसमें नाटकीयता और किस्सागोई शैली का प्रयोग किया गया है। इसे हिन्दी में आँचलिक उपन्यासों के प्रवर्तन का श्रेय भी प्राप्त है।
कथाशिल्पी फणीश्वरनाथ रेणु की इस युगान्तकारी औपन्यासिक कृति में कथाशिल्प के साथ-साथ भाषाशिल्प और शैलीशिल्प का विलक्षण सामंजस्य है जो जितना सहज-स्वाभाविक है, उतना ही प्रभावकारी और मोहक भी।
‘मैला आँचल’ का नायक एक युवा डॉक्टर प्रशांत बनर्जी है जो अपनी शिक्षा पूरी करने के बाद पिछड़े गाँव को अपने कार्य-क्षेत्र के रूप में चुनता है, तथा इसी क्रम में ग्रामीण जीवन के पिछड़ेपन, दुःख-दैन्य, अभाव, अज्ञान, अन्धविश्वास के साथ-साथ तरह-तरह के सामाजिक शोषण-चक्रों में फँसी हुई जनता की पीड़ाओं और संघर्षों से भी उसका साक्षात्कार होता है। कथा का अन्त इस आशामय संकेत के साथ होता है कि युगों से सोई हुई ग्राम-चेतना तेजी से जाग रही है।
डॉ प्रशांत बनर्जी ,कमली ,विश्वनाथ ,
कालीचरण, बावनदास
परती परिकथा
परती परिकथा एक उपन्यास है जिसके रचयिता फणीश्वर नाथ रेणु हैं। मैला आँचल के बाद यह रेणु का दूसरा आंचलिक उपन्यास है। इस उपन्यास के साथ ही हिंदी साहित्य जगत दो भागों में विभक्त हो गया: पहला वर्ग तो इसको मैला आँचल से भी बेहतर उपन्यास मानता था, वहीँ, दूसरा वर्ग इसे उपन्यास ही नहीं मानता था। सच में अगर उपन्यास के पारंपरिक मानकों से देखा जाये तो परती परिकथा में काफी अलगाव दिखेगा। यह मैला आँचल जैसा भी एकरेखीय धारा में नहीं चलता, वरन यह तो देश-काल का अतिक्रमण कर एक ही समय में सारे काल को प्रस्तुत और अप्रस्तुत दोनों करता है। यह जितना दिखाता है उससे भी ज्यादा छिपाता है। कभी यह पाठकों की परीक्षा लेता है तो कभी यह उसे बिलकुल भौचक ही कर देता है।
जिस प्रकार मैला आँचल में पूरा का पूरा अंचल ही नायक था उसी प्रकार यहाँ भी नायकत्व किसी खास पात्र की बजाय अंचल को ही माना जायेगा किन्तु यहाँ पर कुछ पात्र जैसेकि-जीतेन्द्र मिश्र को नायकत्व के करीब माना जा सकता है। या यूँ कहें कि आंचलिकता को धारण करते हुए भी इस कहानी में मिसर परिवार ही केंद्रीय तत्त्व है।
इसमें पारनपुर गांव कथा के केंद्र में है। गांव में जातियों और उपजातियों की स्थिति वैसे ही है। विभिन्न सरकारी योजनाओं, ग्राम समाज सुधार और विकास योजनाएं, जमींदारी उन्मूलन, लैंड सर्वे ऑपरेशन, कोसी योजना आदि के प्रति लोगों में अपार उत्साह है। उपन्यास का नायक जितेंद्र जित्तन अपने निजी अनुभव से राजनीति की कटुता और षड़यंत्र को बुरा समझता है और सदा उससे दूर रहता है, लेखक ने इसे ही एक आदर्श स्थिति मानकर प्रस्तुत किया है। परती परिकथा के कथा सूत्र जित्तन और उसके पिता शिवेंद्र नाथ मिश्र से जुड़कर ग्राम समाज के प्रतिनिधि अंकन को एक रोचक प्रेम कथा में परिवर्तित कर देते हैं। पूरी कथा को शिवेंद्र तथा ताजमनी और जीत्तन तथा इरावती की प्रेम कथा में सीमित कर दिया गया है।
जूलूस
जूलूस एक जनसमूह या भीड़ को कहते हैं जिसका उद्येश्य प्रायः प्रदर्शन करना होता है।
जूलूस नाम का एक उपन्यास भी है जिसके रचायिता फणीश्वर नाथ रेणु हैं - जूलूस (उपन्यास)।
कितने चौराहे
कितने चौराहे एक उपन्यास है जिसके रचायिता फणीश्वर नाथ रेणु हैं। इस उपन्यास में आजादी के ठीक पहले तथा उसके अन्त में आजादी के तुरत बाद के ग्रामीण भारत में हो रही गतिविधियों को चित्रित किया गया है। उपन्यास का परिवेश, रेणु के अन्य उपन्यासों की तरह, उत्तरी बिहार का कोशी क्षेत्र है। रेणु इस उपन्यास को एक युवा बलिदानी को समर्पित करते हैं : किशोर शहीद ध्रुव कुण्डु को-
उन्होंने कहा - आगे मत बढ़ो, लौट जाओ। तुमने कहा - झंडा फहराकर ही लौटूँगा। उन्होंने कहा - गोली मार दूँगा। तुमने छाती तान दी। झंडा तुमने फहराया उन्होंने गोली दाग दी, गोली दाग दी ! ...
पलटू बाबू रोड
पलटू बाबू रोड एक उपन्यास है जिसके रचायिता फणीश्वर नाथ रेणु हैं।
एक आदिम रात्रि की महक
"'एक आदिम रात्रि की महक' (1967)" एक कथा-संग्रह है। इसमें संग्रह में कुल 14 कहानियां संकलित हैं जिसके रचायिता फणीश्वर नाथ रेणु हैं। इस संग्रह की कहानियाँ हैं
इसके अलावा इसमें - संवादिया, जाहिद अली, टेबुल,अक्ल और भैंस आदि कुछ मुख्य कहानियांं हैं।
ठुमरी (कथासंग्रह)
ठुमरी एक कथा-संग्रह है जिसके रचायिता फणीश्वर नाथ रेणु हैं। ठुमरी नामक इस कथा संग्रह में विविध प्रकार की कहानियाँ हैं और ठुमरी शीर्षक से कोई कहानी न होते हुए भी इसीलिए लेखक ने इसका नाम ठुमरी नमक गायन विधा के नाम पर रखा है जिसमें मिश्रित भावों और रागों का निरूपण होता है, क्योंकि यह संग्रह विविध प्रकार और भाव वाली कहानियों का संग्रह है।
इस कथा संग्रह की सर्वाधिक प्रसिद्द कहानी तीसरी कसम है जिस पर शैलेन्द्र ने एक फ़िल्म का निर्माण किया जी इसी तीसरी कसम नाम से है और जिसमें राज कपूर तथा वहीदा रहमान मुख्य भूमिकाओं में हैं।
इस संग्रह की एक अन्य कहानी पंचलाइट काफ़ी लोकप्रिय रही और यह कई जगह हिन्दी कहानी के पाठ्यक्रम का हिस्सा भी है।
अच्छे आदमी
अच्छे आदमी एक आंचलिक कथा-संग्रह है जिसके रचयिता फणीश्वर नाथ रेणु हैं।
श्रुत अश्रुत पूर्वे
श्रुत अश्रुत पूर्वे एक रिपोर्ताज है जिसके रचायिता फणीश्वर नाथ रेणु हैं।
रिपोर्ताज
रिपोर्ताज गद्य-लेखन की एक विधा है। रिपोर्ताज फ्रांसीसी भाषा का शब्द है। रिपोर्ट अंग्रेजी भाषा का शब्द है। रिपोर्ट किसी घटना के यथातथ्य वर्णन को कहते हैं। रिपोर्ट सामान्य रूप से समाचारपत्र के लिये लिखी जाती है और उसमें साहित्यिकता नहीं होती है। रिपोर्ट के कलात्मक तथा साहित्यिक रूप को रिपोर्ताज कहते हैं। वास्तव में रेखाचित्र की शैली में प्रभावोत्पादक ढंग से लिखे जाने में ही रिपोर्ताज की सार्थकता है। आँखों देखी और कानों सुनी घटनाओं पर भी रिपोर्ताज लिखा जा सकता है। कल्पना के आधार पर रिपोर्ताज नहीं लिखा जा सकता है। घटना प्रधान होने के साथ ही रिपोर्ताज को कथातत्त्व से भी युक्त होना चाहिये। रिपोर्ताज लेखक को पत्रकार तथा कलाकार दोनों की भूमिका निभानी पडती है। रिपोर्ताज लेखक के लिये यह भी आवश्यक है कि वह जनसाधारण के जीवन की सच्ची और सही जानकारी रखे। तभी रिपोर्ताज लेखक प्रभावोत्पादक ढंग से जनजीवन का इतिहास लिख सकता है।
द्वितीय महायुद्ध में रिपोर्ताज की विधा पाश्चात्य साहित्य में बहुत लोकप्रिय हुई। विशेषकर रूसी तथा अंग्रेजी साहित्य में इसका प्रचलन रहा। हिन्दी साहित्य में विदेशी साहित्य के प्रभाव से रिपोर्ताज लिखने की शैली अधिक परिपक्व नहीं हो पाई है। शनैः-शनैः इस विधा में परिष्कार हो रहा है। सर्वश्री प्रकाशचन्द्र गुप्त, रांगेय राघव, प्रभाकर माचवे तथा अमृतराय आदि ने रोचक रिपोर्ताज लिखे हैं। पर हिन्दी में साहित्यिक, श्रेष्ठ रिपोर्ताज लिखे जाने की पूरी संभावनाएँ हैं।
पंचलाइट
पंचलाइट एक हिन्दी कहानी है जिसके लेखक फणीश्वर नाथ रेणु हैं। यह कहानी रेणु के कहानी संग्रह 'ठुमरी' में संकलित है। यह कहानी आंचलिक कहानियों कि श्रेणी में एक प्रमुख कहानी मानी जाती है। यह कहानी 1950 से 1960 के मध्य लिखी गयी थी यह उत्तर प्रदेश और बिहार में हिन्दी साहित्य के कई पाठ्यक्रमों में भी शामिल है।
यह कहानी बिहार के ग्रामीण परिवेश के गिर्द घूमती है। गाँव के एक युवक गोधन का मुनरी नामक लड़की से प्रेम है जिससे नाराज़ होकर पंचायत ने उसका बहिष्कार कर रखा है। एक दिन मेले से गाँव वाले सार्वजनिक उपयोग के लिये पेट्रोमैक्स (जिसे वहाँ के लोग अंगिका में पंचलाइट या पंचलैट कहते हैं) खरीद कर लाते हैं। सभी उत्साह में हैं लेकिन तभी पता चलता है कि इसे जलाना तो किसी को आता ही नहीं। गाँववालों के भोलापन और पेट्रोमैक्स जलाना न आने के कारण हास्य की स्थिति पैदा होती है। दूसरे गाँव के लोग उपहास करने लगते है। तब मुनरी अपनी सहेली के माध्यम से पंचों से कहलवाती है कि गोधन को आता है पंचलाइट जलाना। पंच लोग दूसरे गाँव से पंचलाइट जलाने के लिये किसी को बुलाने की बेइज्ज़ती से बचने के लिये अंततः गोधन को माफ कर देते हैं और उसका हुक्का-पानी बहाल कर दिया जाता है। और उसे सनीमा का गाना गाने की छूट भी मिल जाती है।
रेणु की इस कहानी का नाटक के रूप में मंचन इस इलाके में काफ़ी प्रचलित है। इसका मंचन प्रोफेशनल कलाकारों द्वारा भी हुआ है। इस कहानी पर एक लघु-फ़िल्म भी बनी है
तबे एकला चलो रे
"जदि तोर डाक शुने केउ ना आसे तबे एकला चलो रे" ( ) "यदि आपकी पुकार सुनने कोई न आए तो अकेले चले जाना"), सामान्यतः इसे एकला चलो रे से जाना जाता है, एक बंगाली देशभक्ति गीत है जिसे १९०५ में रबीन्द्रनाथ ठाकुर ने लिखा था। "एकला चलो रे" का मूल पाठ:
যদি তোর ডাক শুনে কেউ না আসে তবে একলা চলো রে।  একলা চলো, একলা চলো, একলা চলো, একলা চলো রে॥
যদি কেউ কথা না কয়, ওরে ও অভাগা, যদি সবাই থাকে মুখ ফিরায়ে সবাই করে ভয়— তবে পরান খুলে ও তুই মুখ ফুটে তোর মনের কথা একলা বলো রে॥
যদি সবাই ফিরে যায়, ওরে ওরে ও অভাগা, যদি গহন পথে যাবার কালে কেউ ফিরে না চায়— তবে পথের কাঁটা ও তুই রক্তমাখা চরণতলে একলা দলো রে॥
যদি আলো না ধরে, ওরে ওরে ও অভাগা, যদি ঝড়-বাদলে আঁধার রাতে দুয়ার দেয় ঘরে-  তবে বজ্রানলে  আপন বুকের পাঁজর জ্বালিয়ে নিয়ে একলা জ্বলো রে।।यदि तोर डाक शुने केउ ना आसे  तबे एकला चलो रे।
एकला चलो, एकला चलो, एकला चलो रे!  यदि केउ कथा ना कोय, ओरे, ओरे, ओ अभागा,  यदि सबाई थाके मुख फिराय, सबाई करे भय-  तबे परान खुले  ओ, तुई मुख फूटे तोर मनेर कथा एकला बोलो रे!यदि सबाई फिरे जाय, ओरे, ओरे, ओ अभागा,  यदि गहन पथे जाबार काले केउ फिरे न जाय-  तबे पथेर काँटा  ओ, तुई रक्तमाला चरण तले एकला दलो रे! यदि आलो ना घरे, ओरे, ओरे, ओ अभागा-  यदि झड़ बादले आधार राते दुयार देय धरे-  तबे वज्रानले  आपन बुकेर पांजर ज्वालिये निये एकला ज्वलो रे!
नीहार
नीहार महादेवी वर्मा का पहला कविता-संग्रह है। इसका प्रथम संस्करण सन् १९३० ई० में गाँधी हिन्दी पुस्तक भण्डार, प्रयाग द्वारा प्रकाशित हुआ। इसकी भूमिका अयोध्यासिंह उपाध्याय 'हरिऔध' ने लिखी थी। इस संग्रह में महादेवी वर्मा की १९२३ ई० से लेकर १९२९ ई० तक के बीच लिखी कुल ४७ कविताएँ संग्रहीत हैं।  नीहार की विषयवस्तु के सम्बंध में स्वयं महादेवी वर्मा का कथन उल्लेखनीय है- "नीहार के रचना काल में मेरी अनुभूतियों में वैसी ही कौतूहल मिश्रित वेदना उमड़ आती थी, जैसे बालक के मन में दूर दिखायी देने वाली अप्राप्य सुनहली उषा और स्पर्श से दूर सजल मेघ के प्रथम दर्शन से उत्पन्न हो जाती है।" इन गीतों में कौतूहल मिश्रित वेदना की अभिव्यक्ति है।
दीपशिखा (कविता-संग्रह)
दीपशिखा महादेवी वर्मा का पाँचवाँ कविता-संग्रह है। इसका प्रकाशन १९४२ में हुआ। इसमें १९३६ से १९४२ ई० तक के गीत हैं।  इस संग्रह में १४७ पृष्ठ हैं और यह लोकभारती प्रकाशन, इलाहाबाद द्वारा प्रकाशित किया गया है।
इस संग्रह के गीतों का मुख्य प्रतिपाद्य स्वयं मिटकर दूसरे को सुखी बनाना है।  इस संग्रह की भूमिका में वे स्वयं कहती हैं- "दीप-शिखा में मेरी कुछ ऐसी रचनाएँ संग्रहित हैं जिन्हें मैंने रंगरेखा की धुंधली पृष्ठभूमि देने का प्रयास किया है। सभी रचनाओं को ऐसी पीठिका देना न सम्भव होता है और न रुचिकर, अतः रचनाक्रम की दृष्टि से यह चित्रगीत बहुत बिखरे हुए ही रहेंगे।" और मेरे गीत अध्यात्म के अमूर्त आकाश के नीचे लोक-गीतों की धरती पर पले हैं। महादेवी के गीतों का अधिकारिक विषय ‘प्रेम’ है। पर प्रेम की सार्थकता उन्होंने मिलन के उल्लासपूर्ण क्षणों से अधिक विरह की अन्तश्चेतनामूलक पीड़ा में तलाश की। मिलन के चित्र उनके चित्र उनके गीतों में आकांक्षित और संभावित, अतः कल्पनाश्रित ही हो सकते थे, पर विरहानुभूति को भी उन्होंने सूक्ष्म, निगूढ़ प्रतीकों और धुंधले बिंबों के माध्यम से ही अधिक अंकित किया। उनके प्रतीकों का विश्लेषण करते हुए अज्ञेय ने कहा: ‘उन्हें तो वैयक्तिक अनुभूतियों की अभिव्यक्ति भी देनी थी और सामाजिक शिष्टाचार तथा रूढ़ बंधनों की मर्यादा भी निभानी थी। यही भाव उन्हें प्रतीकों का आश्रय लेने पर बाध्य करता है।’ महादेवी के गीतों में ऐसे बिम्बों की बहुतायत है जो दृष्यरूप या चित्र खड़े करने की बजाय सूक्ष्म संवेदन अधिक जगाते हैं, ‘रजत् रश्मियों की छाया में धूमिल घन-सा वह आता’ जैसी पंक्तियों में ‘वह’ को प्रकट करने की अपेक्षा धुंधलाने का प्रयास अधिक दिखाई देता है।
इसका ताज़ा संस्करण वाणी प्रकाशन, नई दिल्ली से पेपरबैक पर प्रकाशित किया गया है जिसमें 59 पृष्ठ हैं। इसमें मूल पुस्तक की भूमिका को हटा दिया गया है।
दीपशिखा कविता संग्रह में संकलित रचनाओं को कविता कोश में पढा़ जा सकता है।
स्मृति की रेखाएं
स्मृति की रेखाएं एक संस्मरण -संग्रह है जिसकी रचायिता महादेवी वर्मा हैं।
अतीत के चलचित्र
अतीत के चलचित्र महादेवी वर्मा द्वारा रचित एक रेखाचित्र है। इसमें लेखिका हमारा परिचय रामा, भाभी, बिन्दा, सबिया, बिट्टो, बालिका माँ, घीसा, अभागी स्त्री, अलोपी, बबलू तथा अलोपा इन ग्यारह चरित्रों से करवाती हैं। सभी रेखा-चित्रों को उन्होंने अपने जीवन से ही लिया है, इसीलिए इनमें उनके अपने जीवन की विविध घटनाओं तथा चरित्र के विभिन्न पहलुओं का प्रत्यारोपण अनायास ही हुआ है। उन्होंने अनुभूत सत्यों को जस-का-तस अंकित किया है। महादेवी के रेखाचित्रों की यह विशेषता भी है कि उनमें चरित्र चित्रण का तत्त्व प्रमुख रहा है और कथ्य उसी का एक हिस्सा मात्र है। इनमें गंभीर लोक दर्शन का उद्घाटन होता चलता है, जो हमारे जीवन की सांस्कृतिक धारा की ओर इंगित करता है। 'अतीत के चल-चित्र' में सेवक 'रामा' की वात्सल्यपूर्ण सेवा, भंगिन 'सबिया' का पति-परायणता और सहनशीलता, 'घीसा' की निश्छल गुरुभक्ति, साग-भाजी बेचने वाले अंधे 'अलोपी' का सरल व्यक्तित्व, कुम्हार 'बदलू' व 'रधिया' का सरल दांपत्य प्रेम तथा पहाड़ की रमणी 'लछमा' का महादेवी के प्रति अनुपम प्रेम, यह सब प्रसंग महादेवी के चित्रण की अकूत क्षमता का परिचय देते हैं।
११ सितंबर
11 सितंबर ग्रेगोरी कैलंडर के अनुसार वर्ष का 254वॉ (लीप वर्ष में 255 वॉ) दिन है। साल में अभी और 111 दिन बाकी है।